text: কাজী আকবর উদ্দিন মোহাম্মদ সিদ্দিক ( ৭ জানুয়ারী ১৯২৪–৯ আগস্ট ২০০৪) বাংলাদেশ আওয়ামীলীগের প্রতিষ্ঠাকালীন সদস্য, মুক্তিযোদ্ধের সংগঠক, গনপরিষদ সদস্য ও তৎকালীন কুমিল্লা-৬ আসনের সংসদ সদস্য ছিলেন।
  
  জন্ম ও প্রাথমিক জীবন 
  কাজী আকবর উদ্দিন সিদ্দিক ৭ জানুয়ারী ১৯২৪ সালে ব্রিটিশ ভারতের পূর্ব বাংলার ব্রাহ্মণবাড়িয়ার নবীনগরের শ্রীরামপুর গ্রামে জন্ম গ্রহণ করেন।
  
  রাজনৈতিক জীবন 
  কাজী আকবর উদ্দিন সিদ্দিক বাংলাদেশ আওয়ামীলীগের প্রতিষ্ঠাকালীন সদস্য। মুক্তিযোদ্ধের সংগঠক ও কুমিল্লা-৬ নবীনগর আসন (বর্তমান ব্রাহ্মণবাড়িয়া-৬) হতে ১৯৭০ সালে গনপরিষদ সদস্য ও ১৯৭৩ সালে জাতীয় সংসদ সদস্য নির্বাচিত হন। নবীনগর উপজেলা আওয়ামী লীগের সভাপতি ও সাধারণ সম্পাদক পদে ছিলেন। ১৯৭১ সালে মহান মুক্তিযুদ্ধের সংগঠক ও মুক্তিযুদ্ধ চলাকালীন সময়ে ভারতের আগরতলা হাপানিয়া তিতাস ক্যাম্পের প্রধান ছিলেন এবং দিল্লী চকরিয়া বিহারের দেরাদুন থেকে বিশেষ প্রশিক্ষণ গ্রহণ করেন। মুক্তিযুদ্ধে বিশেষ অবদান রাখার জন্য তৎকালীন সরকার মেজর জেনারেল উপাধিতে ভূষিত করেন। তিনি ১৯৯৬ সালে আওয়ামীলীগ সরকারের সময়কালে ব্রাহ্মণবাড়িয়া জেলা মুক্তিযুদ্ধা যাচাই বাছাই কমিটির সভাপতি নির্বাচিত হন।
  
  মৃত্যু 
  কাজী আকবর উদ্দিন সিদ্দিক ৯ আগস্ট ২০০৪ সালে বঙ্গবন্ধু শেখ মুজিবুর মেডিকেল বিশ্ববিদ্যালয় (পিজি) হাসপাতালে ৮০ বছর বয়সে মারা যান। তার স্মরণে পারিবারিক ভাবে সিদ্দিক এমপি ফাউন্ডেশন গঠন করা হয়। ব্রাহ্মণবাড়িয়ার নবীনগরের শ্রীরামপুর গ্রামে তাকে দাফন করা হয়।
  
  তথ্যসূত্র 
  
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:১৯২৪-এ জন্ম
  বিষয়শ্রেণী:২০০৪-এ মৃত্যু
  বিষয়শ্রেণী:ব্রাহ্মণবাড়িয়া জেলার বীর মুক্তিযোদ্ধা
  বিষয়শ্রেণী:ব্রাহ্মণবাড়িয়া জেলার রাজনীতিবিদ
title: কাজী আকবর উদ্দিন সিদ্দিক